
Aseiniad 2: 
Arfarnwch yn feirniadol tri senario rheolaeth dosbarth. Dylai’ch dadansoddiad archwilio ymatebion yr unigolion a gwneud argymhellion, ynghlwm â damcaniaethau seicolegol allweddol ac arfer dda gyfredol, am sut y medrid rheoli’r sefyllfaoedd.
(Mae’r canlynol wedi eu haddasu allan o wybodaeth gan athrawon ac felly eu safbwyntiau/ barn hwy a geir yn yr enghreifftiau hyn)

[bookmark: _GoBack]Enghraifft 1
Mae dosbarth Mr Wilson yn grêt, arwahan i ddau fachgen. Ar wahân maent yn iawn ond gyda’i gilydd mae’n eu gweld yn heriol tu hwnt. Mae’r un cyntaf yn llawn agwedd negyddol, yn hwyr i wersi a gydag agwedd diog tuag at ei waith ysgol. Mae’r ail un yn dilyn arweiniad yr un cyntaf i’r dim. Mae’r ddau yn alluog ond ddim yn gweithio’n galed. Nid yw’r un cyntaf yn boblogaidd o gwbl gyda’i gyd - ddisgyblion ac mae’n ymddangos ei fod yn hoffi cael ei wahardd o’r dosbarth. Mae Mr Wilson yn diflasu oherwydd mae’n teimlo bod y bachgen cyntaf yn ei wrthwynebu'r holl amser, byth yn gwrando arno a byth yn gwneud y gwelliannau yn ei ymddygiad mae’n addo gwneud.

Enghraifft 2
Athrawes dosbarth derbyn yw Miss Evans sydd newydd gael deg myfyriwr newydd yn ymuno a'i dosbarth ac mae pump ohonynt yn mynnu sylw drwy’r amser. Mae’n gweld eu bod yn cwyno os nad ydynt eisiau gwneud rhywbeth; yn mynnu cael ei sylw; yn uchel eu cloch ac yn hawlio sylw drwy’r amser. Nid yw'n gwybod beth i wneud oherwydd mae’n teimlo os fydd hi’n rhoi sylw iddynt ni fydd ganddi amser i roi sylw i weddill y dosbarth. Mae’n ei gweld yn anodd cael cydbwysedd rhwng cwrdd â 'i anghenion nhw a chael dosbarth trefnus

Enghraifft 3
Plentyn blwyddyn 3 yw Simon sy’n dod o deulu camweithredol (dysfunctional) iawn. Mae ei athro, Mr Williams yn poeni oherwydd mae hyd yn oed y feirniadaeth leiaf yn achosi iddo wrthod gwneud ei waith. Os yw ‘amser aur’ yn cael ei gymryd oddi wrtho, nid yw’n poeni; mae’n honni ei fod ddim yn poeni am un rhywbeth. Pan ei fod yn cael ei anfon at y brifathrawes mae hi’n rhoi stŵr iddo ac mae’n dod 'nôl i’r dosbarth yn llefain a hyd yn oed yn fwy penderfynol o beidio â gweithio.
Nawr mae’r bechgyn eraill yn dechrau ymddwyn fel ef oherwydd mae’n ymddangos fel ei fod yn llwyddo i osgoi cael ei gosbi am bethau. Mae Mr Williams yn gweld yr holl sefyllfa yn  anodd i ddelio gyda.

Enghraifft 4
Mae Mr Rees yn dysgu ei ddosbarth blwyddyn 6 ac yn defnyddio’r dechneg ‘enwau ar y bwrdd’ fel modd o reoli’r dosbarth. Os ydynt yn cael tri thic cyferbyn a’u henwau, maent yn derbyn cosb. Mae’n gweithio fel arfer oherwydd nid yw’r plant yn hoffi cael eu henwau ar y bwrdd. Serch hynny, mae grŵp o fechgyn yn y dosbarth wedi dechrau chwarae o gwmpas pan fod yr enwau yn mynd i fyny gan waeddu ar ei gilydd, ‘Oi John, ma dy enw di ar y bwrdd!’ Mae hyn yn annog pawb i chwerthin. Mae Mr Rees yn teimlo’n rhwystredig, ac os fydd yn mynd i’r afael a’r broblem a tharfu ar y wers mae’n teimlo bydd y bechgyn wedi ennill. Mae’n addasu’r dechneg ac yn ysgrifennu eu henwau ar ddarn o bapur ar y ddesg ond yna maent yn dechrau holi, ‘Ydw i yn y llyfr?’ mewn modd haerllug a heriol.

Enghraifft 5
Athrawes dosbarth derbyn yw Miss Lewis. Mae ganddi fachgen galluog yn ei dosbarth sy’n gwaeddu allan cwestiynau ac atebion. Mae’r hyn mae’n ei ddweud yn ddeallus ac yn union y fath o ymateb byddai hi eisiau wrth ddisgybl … ond ar ôl rhoi llaw i fyny’n gyntaf. Oherwydd yr ymddygiad yma mae’n tarfu ar y dosbarth ac mae disgyblion eraill yn dechrau ei ddilyn. Mae hi’n ansicr sut i’w annog i barhau i feddwl a holi cwestiynau tra’i annog i beidio a gwaeddu allan.

 Enghraifft 6
Mae Mrs Thomas, athrawes blwyddyn 2, yn poeni am ferch yn ei dosbarth sydd fel pe tai hi’n dadlau gyda phawb. Mae ganddi anghenion dysgu ychwanegol ac er mai hi yw’r ferch hynaf yn y dosbarth, mae’n bell tu ôl y gweddill yn academaidd. 
Mae wedi dechrau datblygu ymddygiad bwlio ac yn taro ei thraed a chwifio’i dyrnau pan fo pethau ddim yn mynd yn iawn iddi. Mae’n anodd iawn i ddelio gydag yn y gwersi er gwaethaf ymdrechion Mrs Thomas i’w chanmol pan ei fod yn ymddwyn fel y dylai a’i hannog i fod yn garedig. Mae’r ferch wedi dechrau dadlau gyda rhai o’r plant eraill a naill ai’n syrthio allan ganddynt neu’n dod i ddweud wrth yr athrawes arnynt am nesaf beth i ddim.
Mae ei rhieni yn cael trafferth delio gyda’i hymddygiad hefyd.

Enghraifft 7
Mae 26 o ddisgyblion blwyddyn 5/6 yn nosbarth Mrs White ac mae hi’n cael trafferth gyda rhai ohonynt. Mae tua saith disgybl sy’n siarad cymaint mae hi’n ei chael yn amhosib eu dysgu. Mae’n gosod ataliad iddynt fel cosb ond y wers nesaf maent yn ymddwyn yr un peth. Mae’n teimlo er waethaf ei chynllunio gofalus mae ei gwersi yn methu oherwydd y sgwrsio di- ddiwedd ac mae’n gwybod na all hi anfon pob disgybl siaradus allan o’r dosbarth. Weithiau mae’n teimlo ei fod yn amhosib cael eiliad o dawelwch gyda’r dosbarth. Mae angen iddi gael rhyw drefn arnynt er lles ei hun a’r dosbarth.

Enghraifft 8
Athrawes gyflenwi yw Lucy sy’n dysgu Cyfnod Sylfaen gan amlaf. Mae’n cael trafferth cael sylw’r disgyblion a dal eu sylw. Mor gynted ac mae hi’n dechrau dysgu rhywbeth i’r disgyblion mae’n eu gweld yn rholio, symud  a thapio ar y llawr. Mae’n gweld hyn yn rhwystredig iawn ac er ei bod yn ceisio cadw amser carped yn fyr, mae angen o leiaf 15 munud arni i wneud unrhyw waith ffoneg. Mae’n teimlo ei bod hi’n siarad gormod ond nid yw’n gwybod sut i ddal eu sylw am unrhyw hyd o amser.

Enghraifft 9
Mae Mike newydd ymgeisio am swydd ddysgu blwyddyn 5 mewn ysgol heriol. Yn ystod ei gyfweliad roedd rhaid iddo ddysgu gwers. Nid aeth pethau’n dda iddo. Teimlodd fod ei weithgaredd cychwynnol yn araf ac roedd y plant wedi diflasu. Ar ôl ychydig roedd camymddwyn lefel isel yn digwydd. Ceisiodd symud y disgyblion a oedd yn camymddwyn o’r carped ond yna cafwyd ymladd rhwng dau fachgen. Dihunodd hamster y dosbarth ac roedd sylw’r plant wedi mynd yn llwyr erbyn hynny. Teimlodd unwaith iddo golli sylw’r plant ni lwyddodd i’w gael yn ôl ac roedd yn awyddus i wybod sut fyddai wedi gallu delio’n well gyda’r sefyllfa.  

Enghraifft 10
Mae Amy a Bonnie yn ffrindiau da. Maent o hyd yn eistedd gyda’i gilydd mewn gwersi. Mae Mr Robinson yn ei weld yn anodd eu hatal rhag siarad a chrwydro o’r dasg. Mewn un wers roedd Amy a Bonnie I fod i gwblhau taflen waith eu hunain ond roeddynt dal yn siarad. Aeth Mr Robinson draw at Amy a dweud, ‘Amy, mae angen i ti gwblhau’r daflen waith ar ben dy hun, diolch!’ Wrth iddo droi i ffwrdd, gan ddisgwyl iddi ufuddhau, gwaeddodd Amy allan, ‘Ond … dim ond gofyn I Bonnie os allwn ni fenthyg rwber oeddem ni!’
Gwnaeth Mr. Robinson droi nôl at Amy a dweud, ‘Ie, gofyn am rwber oeddet ti ond mae angen gen i dy fod ti’n gweithio ar ben dy hun oherwydd rwy eisiau dy syniadau di.’ Mae Amy yn edrych ar Bonnie am gefnogaeth ond ma hi’n prysur lenwi’r daflen i mewn.

(Wedi addasu o lyfr Bennett, T. (2010) The Behaviour Guru: Behaviour Management Solutions for Teachers. Continuum Books: Llundain)



